Niclas Gulbrandsen

Niclas Gulbrandsen (1930-2013) var en norsk billedkunstner som særlig arbeidet med tresnitt. Han «utviklet en særegen grafisk stil basert på slående sort-hvitt komposisjoner og figurale fremstillinger. Særlig hans kombinasjon av modellerende linjeføringer og mer antydede romlige former skaper en unik visuell spenning i hans arbeider.»

Han var utdannet som maler, og selvlært som grafiker. Debututstillingen hos Holst Halvorsens Kunsthandel (1963) var med malerier. Etter 1963 arbeidet han utelukkende med tresnitt i sort/hvitt. Han debuterte som grafiker på Høstutstillingen i 1965. Han arbeidet som lærer i frihåndstegning ved Statens håndverks- og kunstindustriskole 1972-78.

Han hadde separatutstillinger i Kunstnerforbundet flere ganger, i Trondheim Kunstmuseum 1998 og i Galleri Norske Grafikere, 1995.

Han har illustert Hans Henrik Holms Sòga um kapergastane og deira våde-råm (1968), Vera Henriksens Sølvhammeren-trilogi (1973, bokklubb-utgaven) og Oscar Wildes The Doer of Good (1977), og Håvamål (1990). Han var innkjøpt av Nasjonalgalleriet, Riksgalleriet, Bergen Billedgalleri, Oslo kommunes kunstsamlinger, Statens Museum for Kunst (København), Stavanger Faste Galleri, Haugesund Billedgalleri, British Museum mfl. Tresnittet «Dirigent og solist» ble i 2003 gjengitt på et norsk frimerke i serien Norsk grafikk.

Han var gift med kunstnerkollegaen Inger Gulbrandsen.

Referanser

Eksterne lenker 
 Niclas Gulbrandsen Minneutstilling 2015; norske-grafikere.no
 Kontraster - Niclas Gulbrandsen, tresnitt; vandreutstilling fra Nordnorsk Kunstmuseum
 Samlingen - Niclas Gulbrandsen; Nasjonalmuseet
 Arbeider av Gulbrandsen hos Kunstverket.no

Norske grafikere
Personer fra Oslo